Die Met Gala + van die unieke skeppings
JY LEES NOU Die Met Gala + van die unieke skeppings
Dit is een van die grootste gebeure in die modewêreld - die jaarlikse Met Gala wat die opening van die Metroplitan Museum (The Met) se mode-uitstalling vier. En nie enige een kan opdaag nie, jy word met die hand uitgesoek en moet behoorlik uithaal en wys op dié rooitapyt!
Dit is een van die grootste gebeure in die modewêreld - die jaarlikse Met Gala wat die opening van die Metropolitan Museum (The Met) se mode-uitstalling vier. En nie enigiemand kan opdaag nie, want jy word met die hand uitgesoek en moet behoorlik uithaal en wys op dié rooi tapyt!
Die geleentheid word sedert 1948 deur die modetydskrif Vogue aangebied. Die redakteur van dié tydskrif, Anna Wintour, is die een wat besluit watter sterre die geleentheid bywoon.
Verlede jaar was ’n groot jaar vir Kim Kardashian, wat toe haar eerste uitnodiging ontvang het. Ons wonder of Anna al daar besef het dat die Vogue-voorblad met Kim en Kanye op die voorblad een van hul beste verkopers gaan wees? Lees meer hier. Kim se jonger suster, die model Kendall Jenner, het ook vanjaar ’n uitnodiging gekry.
Wat hierdie geleentheid uniek maak, is dat ontwerpers die sterre vergesel wat hul uitrustings dra. Daar is elke jaar ’n tema en vanjaar s’n was Decorations. Maar dié versier-tema het gaste en ontwerpers in verskillende rigtings laat dink. Baie het versierings subtiel inkorporeer. Ander, soos Oscar-wenner Lupita Nyong'o, het dit weer letterlik opgeneem.
Maar die meerderheid van die stylvolle gaste het die groot modekleur vir die jaar, pienk, of monochroom vir dié geleentheid gekies.
Reese Witherspoon in Stella McCartney. Haar pienk lip het perfek gepas by haar velkleur én haar rok se pienk.
Emma Stone het die Thai-Amerikaanse ontwerper Thakoon se ontwerp gedra. Die kop-tot-tone-pienk in verskillende skakerings het pragtig op haar gelyk. Die top en romp op die rooi tapyt was ook verfrissend, want die meeste bekendes het rokke gedra.
Emma Stone by die ontwerper, Thakoon FOTO: Twitter @voguemagazine
FOTO: Twitter @voguemagazine Die paartjie Blake Lively en Ryan Reynolds lyk pragtig op die rooi tapyt! Blake het ook ’n skakering van pienk gedra. Sy lyk soos "ou Hollywood" in Gucci.
Old Hollywood with Blake Lively in @gucci and Ryan Reynolds. #MetGala pic.twitter.com/93wWeLPCI2 — Vogue Magazine (@voguemagazine) May 5, 2014
Die 24-jarige sangeres Taylor Swift se sagpienk Oscar de la Renta-skepping het metaalkleurige versierings gehad. Die sleep het pragtig gelyk terwyl sy loop.
Charlize Theron het in ’n Dior-skepping by die Met Gala opgedaag, met haar kêrel, Sean Penn, aan haar sy. Dié paartjie was nou die dag nog in Suid-Afrika! Lees meer hier.
Sarah Jessica Parker het die koppe laat draai in haar groot Oscar de la Renta-skepping.
Beyoncé en Jay Z was stylvol monochroom. Beyoncé se rok is deur Givenchy ontwerp en het haar beste bates beklemtoon.
... And @S_C_ of course. #MetGala#Metball2014http://t.co/SghU9X2dCupic.twitter.com/O9UAzwYc0Y — Vogue Magazine (@voguemagazine) May 6, 2014
FOTO: Twitter Aktrise Diane Kruger en haar kêrel, Joshua Jackson, loop nie gewoonlik saam op die rooi tapyt nie, omdat hulle baie privaat is, maar hulle het pragtig gelyk!
Diane Kruger in @HUGOBOSS with Joshua Jackson. #MetGala pic.twitter.com/cUuas7fSKu — Vogue Magazine (@voguemagazine) May 5, 2014
Aktrise Zoe Saldana saam met die legendariese Michael Kors, wat ook haar rok ontwerp het.
White-tie glamour done right—@zoesaldana in @MichaelKors with Kors himself. #MetGala pic.twitter.com/NAD1yJNBeE — Vogue Magazine (@voguemagazine) May 5, 2014
Die 17-jarige aktrise Hailee Steinfeld in ’n Prabal Gurung-skepping.
Die kleure van die aand
Reese Witherspoon, Stella McCartney, Kate Bosworth en Cara Delevingne was in die kol met hul pienk en swart-en-wit uitrustings. Hulle het almal Stella se ontwerpe gedra.
It's always a Stella night with @Caradelevingne @katebosworth @StellaMcCartney and @RWitherspoon #Metball2014 pic.twitter.com/WpGMpfBJhb — Vogue Magazine (@voguemagazine) May 6, 2014
Die jong aktrise Lupita Nyong'o se uitrusting van Prada het die versiering-tema streng gevolg. Maar nie almal voel dat dit so sukesvol was nie. Wat dink jy daarvan?